biswa921/hiwiki-latest-pages-articles-raw huggingface dataset:
बार्बी एण्ड द डायमंड कासल

बार्बी एण्ड द डायमंड कासल () एक २००८ प्रत्यक्ष-से-वीडियो कंप्यूटर एनिमेटेड फिल्म है। यह फिल्म 13 समग्र बार्बी फिल्म श्रृंखला में और इस बार्बी फिल्म श्रृंखला में तृतीय संगीतमय फिल्म है। फिल्म के मूल अंग्रेजी संस्करण केली शेरिडन, जो कम्प्यूटर जनित बार्बी फिल्म श्रृंखला में बार्बी आवाज उठाई है कि आवाज सुविधाएँ। हिंदी डबिंग संस्करण बार्बी के रूप में पिंकी राजपूत सुविधाएँ। भारत में इस चलचित्र की VCD "बार्बी और डायमंड कासल" के नाम से उपलब्ध है।

 प्लॉट 

 वर्णों 

 वॉयस कास्ट 
गाने अंग्रेजी में थे। गाने डब संस्करण में हिंदी नहीं थे अनुवाद किया गया।
चरित्र मूल अंग्रेजी डाली हिन्दी डबिंगबार्बी/लताकेली शेरिडन (बोलते)  मेलिस्सा लियोन्स (गायन)पिंकी राजपूतटेरेसा/अलेक्साकासिडी लड्दें (बोलते)  प्राची चौबेमेलोडी/स्टेसीमर्य्के हेन्द्रिक्से (बोलते)  लारा जैनिन (गायन)उर्वि अशरलीडियाकैथलीन बर्रमीना नाहटास्ल्य्दर मार्क अचेसोंपरमिंदर घुम्मनट्रोलस्कॉट मॅकनीलसंदीप कार्णिकजेरेमीजेरेमी फ्रोममयंक जैनइयाननोएल जोहंसें अमर बबरियाडोरीनिकोल ओलिवरबलविंदर कौरनौकरानीस्वप्निल समेलियाफेद्राहीथ डोएर्क्सेनबलविंदर कौरवेट्रेस????सराय का मालिकमाइकल डॉबसनपरमिंदर घुम्मनबटलररॉन हलदरसंदीप कार्णिकबुढ़ियालिंडा सोरेंसोंस्वप्निल समेलियास्पर्क्लेसवीना सूद????लिली????

 हिन्दी बिंग स्टाफ़ 
 डब वर्ष रिहाई: ९ सितंबर, २००८ (VCD)
 मीडिया: VCD/DVD/टेलीविज़न
 द्वारा निर्देशित: लोतिचा गणपति
 अनुवाद: पिंकी राजपूत
 समायोजन: ????
 उत्पादन: विसुअल रियलिटी

 सन्दर्भ 

बाहरी कड़ियाँ
  

श्रेणी:अमेरिकी फ़िल्में
श्रेणी:अंग्रेज़ी फ़िल्में
लाज़िम्पाट

लाजिम्पाट काठमाडौं के लग भाग बीच के भाग में है जो पूर्व राजा के दरबार के पास है। इस क्षेत्र में बहुत से देशों के राजदूतों का निवास है जहाँ भारत और ब्रिटिश का राजदूतावास भी हैं।

श्रेणी:काठमाडौं जिला
रामप्रसाद निरंजनी

रामप्रसाद निरंजनी खड़ीबोली हिंदी गद्य के प्रारंभिक लेखक माने जातें हैं। आप पटियाला दरबार में कथावाचक थे। पटियाला रियासत की महारानी देसो (देस कौर) को सुनाने के लिए ही आपने एकमात्र रचना 'भाषा योगवाशिष्ठ' (सन् १७४१) का परिमार्जित खड़ी बोली गद्य में प्रणयन किया था। बीच बीच में संस्कृत के शुद्ध तत्सम शब्द और हिंदी के कतिपय पुराने प्रयोग भी उपलब्ध होते हैं।

इनका यह ग्रन्थ लल्लूलाल द्वारा रचे प्रेमसागर से बहुत पहले रचा गया था। अतः यह कहना कि गलत है कि आधुनिक मानक हिन्दी का विकास फोर्ट विलियम कालेज में लल्लूलाल ने जॉर्ज ग्रियर्सन की प्रेरणा से प्रेमसागर रचकर किया था।

 सन्दर्भ ग्रन्थ 
 नागरीप्रचारिणी पत्रिका, वनारस : वर्ष ४४, अंक २, श्रावण, संवत् १९९६; 
 पं॰ रामचंद्र शुक्ल : हिंदी साहित्य का इतिहास (सं. १९९९)

श्रेणी:हिन्दी के गद्यकार
श्रेणी:हिन्दी साहित्यकार
रामदहिन मिश्र

रामदहिन मिश्र (चैत्र पूर्णिमा सं. १९४३ वि. - १ दिसम्बर १९५२) हिन्दी साहित्यकार, प्रकाशक एवं साहियशास्त्री थे।
thumb|हिन्दि काव्य का उदाहरण।
 जीवन परिचय 
इनका जन्म चैत्र पूर्णिमा सं. १९४३ वि. ग्राम पथार, जिला आरा (बिहार) के शाकद्वीपीय परिवार में हुआ था। प्रारंभिक शिक्षा घर पर ही हुई और बाद में साहित्य तथा संस्कृत व्याकरणादि की शिक्षा डुमरॉव एवं टेकरी संस्कृत पाठशाला से मिली थी। इसके पश्चात् ये काशी गए और वहीं से व्याकरण, वेदांत, न्याय एवं अंग्रेजी का सम्यक् अध्ययन किया।

इनका सबसे पहला लेख 'बिहार बंधु' (सन् १९०७ ई.) में प्रकाशित हुआ जिससे इनके साहित्यिक जीवन का सूत्रपात्र हुआ। सन १९०३ ई. में इन्होंने निजी प्रकाशन ग्रंथमाला कार्यालय की स्थापना की। ये १९२८ ई. तक प्रकाशन का व्यवसाय और अध्यापनकार्य साथ-साथ चलाते रहे। तत्पश्चात् अध्यापन की नौकरी त्याग दी और पूरी तरह से प्रकाशन व्यवसाय में जुट गए। इन्होंने सन १९३७ से 'किशोर' का संपादन करना शुरू किया। १९४३ ई. में प्रकाशन का संपूर्ण कार्यभार अपने पुत्र के ऊपर छोड़कर स्वयं एकांत साहित्यसाधना में लीन हुए। इनका निधन १ दिसम्बर १९५२ ई. को वाराणसी में हुआ।

 कृतियाँ 
'काव्यालोक' (द्वितीय उद्योत, १९४० ई.), 'काव्यदर्पण' (१९४७ ई.), 'काव्य में अप्रस्तुत योजना' (१९५० ई.) और 'काव्यविमर्श' इनके प्रधान ग्रंथ हैं। 'काव्यदर्पण' संस्कृत ग्रंथ 'काव्यप्रकाश' और साहित्यदर्पण की पद्धति का ही ग्रंथ है जिसमें काव्य के सर्वगों का विवेचन किया गया है। उदाहरण में आधुनिक कविताओं को रखा गया है, जो इसकी महत्वपूर्ण विशेषताओं में से है। 'काव्यालोक' में शब्दशक्ति - अभिधा, लक्षणा, व्यंजना-आदि का सूक्ष्मातिसूक्ष्म भेद प्रभेदों के साथ विस्तार से वर्णन किया गया है। इसी प्रकार साहित्य, काव्य, कवि आदि का गभीर विवेचन-विश्लेषण 'काव्यविमर्श' में हुआ है। इस तरह, उन्होंने काव्य के सर्वांगों पर गंभीरता से विचार किया है।

उन्होंने पाश्चात्य और पौर्वात्य साहित्यशास्त्र का तुलनात्मक अध्ययन प्रस्तुत किया।

श्रेणी:साहियशास्त्री
श्रेणी:हिन्दी साहित्यकार
मल्ल (कुलनाम)

भारत के कई भागों के लोगों का कुलनाम मल्ल है।

 भारत के उत्तर प्रदेश के पूर्वी जिलों (कुशीनगर, देवरिया, गोरखपुर, महराज गंज, बस्ती, आजमगढ़ आदि) में बसने वाली एक क्षत्रिय जाति क कुलनाम,
 आंध्र प्रदेश के पूर्वी गोदावरी और विशाखापत्तनम जिलों में 'गवर' नाम की जाति के लोगों का प्रसिद्ध कुलनाम
 कश्मीरी पण्डितों का कुलनाम
 मालवा और आसपास के क्षेत्रों के जैन लोगों का कुलनाम

मल्ल जाति के लोग द्वंद्वयुद्ध में बड़े निपुण होते थे; इसीलिये द्वंद्वयुद्ध का नाम 'मल्लयुद्ध' और कुश्ती लड़नेवाले का नाम 'मल्ल' पड़ गया है। इस जाति के लोग अखाड़ों में व्यायाम और युद्ध किया करते थे। महाभारत में मल्ल जाति, उनके राजा और उनके देश का उल्लेख हैं। प्राचीन भारतवर्ष के अनेक स्थान जैस मुलतान (मल्लस्यान), मालव, मालभूमि आदि में 'मल्ल' शब्द विकृत रूप में मिलता है। त्रिपिटक से कुशीनगर में मल्लों के राज्य का होना पाया जाता है। मनुस्मृति में मल्लों को लिछिबी (लिच्छाव) आदि के साथ क्षत्रिय' लिखा है। पर मल्ल आदि क्षत्रिय जातियाँ बौद्ध मतावलंबी हो गई थी। इसका उल्लेख स्थान-स्थान पर त्रिपटक में मिलता है जिससे ब्राह्मणों के अधिकार से उनका निकल जाना और ब्रात्य होना ठीक जान पड़ता है और कदाचित् इललिये स्मृतियों मे वे 'व्रात्य' कह गए है।

मल्ल राजाओं की कुलदेवी मां भवानी देवी मंदिर कुशीनगर का मंदिर कुशीनगर के बुद्ध स्थली नाम से प्रचलित बुद्धा घाट परिसर में अवस्थित है। ऐसा माना जाता है कि पवित्र हिरण्यवती नदी के किनारे स्थित इस स्थान पर मल्ल युवराजों का मुकुट बंधन संस्कार सम्पन्न होता था

महाभारत के काल में इनकी युद्धप्रणाली को राजा लोग इतना पसंद करते थे कि प्रायः सभी राजाओं के दरबार में मल्ल नियुक्त किए जाते थे और उन्हें अखाड़ों में लड़ाया जाता था। कितने लोग मल्लों को रखकर उनसे स्वयं शिक्षा प्राप्त करते थे और मल्लयुद्घ में निपुणता बड़े गौरव की बात मानी जाती थी। जरासंध और भीम मल्लयुद्ध के बड़े व्यसनी थे। जरासंध के यहाँ मल्लों की एक सेना भी थी।

 इन्हें भी देखें 
 मल्ल महाजनपद
 मल्ल राजवंश

श्रेणी:भारतीय कुलनम
एक्सप्लोरर 1

एक्सप्लोरर 1 (1958 अल्फ़ा 1) सयुंक्त राज्य अमरीका का सबसे पहला पृथवी उपग्रह था। इसका प्रक्षेपण अमरीका के अन्तराष्ट्रीय भूभौतिकीय वर्ष में भाग लेने के हिस्से के तौर पर किया गया था। मिशन सोवियत संघ के एक वर्ष पूर्व छोड़े गए स्पुतनिक 1 और 2 के पश्चात स्थापित किया गया था, तथा इसके साथ ही दोनो राष्ट्रो के बीच शीतयुद्ध अंतरिक्ष दौड़ का आरंभ हुआ।

 सन्दर्भ 

श्रेणी:अमेरिकी उपग्रह
श्रेणी:शीतयुद्ध
मल्ल राजवंश

right|thumb|300px|काठमाण्डू (कान्तिपुर) का पुराना शाही महल
'''मल्ल  वंश  के शासकों ने १२वीं शताब्दी से १८वीं शताब्दी तक नेपाल में शासन किया। संस्कृत में 'मल्ल' शब्द का अर्थ 'योद्धा' होता है। मल्ल वंश  का शासन लगभग १२०० ई के आसपास काठमांडू उपत्यका में आरम्भ हुआ। उन्होने लगभग ५५० वर्षों तक नेपाल में शासन किया। उनका शासन नेपाल का स्वर्णयुग माना जाता है। मल्ल राजाओं के शासनकाल में ही काठमाण्डू घाटी और उसके आसपास के क्षेत्रों में रहने वाले लोग 'नेवारी' (नेपाल भाषा में 'नेवामी') कहलाये।
center|500px|thumb|पाटन (ललितपुर) के मन्दिर और राजमहल

 इन्हें भी देखें
नेपाल के मल्ल राजाओं की सूची
मल्ल महाजनपद
खस-मल्ल राज्य --  जिन्होने ११वीं शताब्दी से १४वीं शताब्दी तक खस राज्य पर शासन किया। खस राज्य के अन्तर्गत वर्तमान नेपाल के पश्चिमी कर्णाली प्रदेश क्षेत्र, भारत के गढ़वाल एवं कुमाऊं क्षेत्र तथा तिब्बत के ङारी प्रिफरेक्चर (संस्कृत : खारीप्रदेश) में था। इस राज्य के शासक काठमांडू उपत्यका के मल्ल शासकों से अलग हैं।

 बाहरी कड़ियाँ 
 नेपाल में राजशाही और शाहवंश का इतिहास
 Country Study: Nepal

श्रेणी:नेपाल का इतिहास
श्रेणी:नेपाल के राजवंश
श्रेणी:नेवार
श्रेणी:नेपाल के शासक
श्रेणी:मल्ल राजवंश
धानी (धानीप्राणी)

thumb|230px|धानी में स्तनपान करता हुआ कंगारू का अविकसित नवजात शिशु
thumb|230px|इस कंगारू मादा की धानी में बच्चा देखा जा सकता है
धानी या पाउच (pouch) मादा धानीप्राणियों (मारसूपियलों) के शरीर पर खाल मोड़कर बनी हुई एक विशेष थैली होती है। धानिप्राणी गर्भ धारण करने के बाद अन्य स्तनधारियों की तुलना में बहुत कम समय के लिए गर्भावस्था में रहते हैं। उनका शिशु जल्द ही पैदा हो जाता है और बहुत ही अविकसित अवस्था में होता है। वह फिर धानी में जाता है जहाँ वह सुरक्षित रहता है। उसकी माता के स्तन भी इसी धानी में होते हैं और वहाँ यह दूध प्राप्त करके विकसित होता है। कंगारू जैसे धानीप्राणियों के नवजात शिशु कई हफ़्तों या महीनों तक धानी में रहकर विकसित होते हैं और बाहर निलकने के बाद भी कुछ अरसे तक रक्षा, आहार और माता के साथ जगह-से-जगह जाने के लिए इसमें चले जाते हैं।Plants & Animals: A Special Collection, Laurie Triefeldt, pp. 40, Quill Driver Books, 2007, ISBN 978-1-884956-72-0, ... Marsupials are an ancient, unique group of animals often called pouched mammals ... They differ from placental mammals in that they give birth without long gestation times ... most marsupials are found in Central and South America (70 species) and Australia (around 200 species) ...

 कुछ तथ्य 
अलग-अलग धानीप्राणी जातियों की धानियों का अकार भी अलग होता है। कंगारुओं में धानी ऊपर की तरफ़ से खुली होती है जबकि चारों पाऊँ पर चलने वाले कुत्ते-नुमा तास्मानियाई डेविल​ की धानी पीछे की तरफ़ खुली होती है जिस से नवजात शिशु को पैदा होते ही उसमें चले जाने में आसानी होती है। कंगारुओं की धानी अन्दर से चिपचिपी होती है ताकि उन के छलांगे लगते हुए दौड़ने के समय भी शिशु अन्दर टिका रहे। कुछ बहुत ही कम ऐसे भी जातियाँ हैं जिनमें नर में भी धानी होती है, जैसे कि जल ओपॉस्सम और थाएलासीन​। यह बात भी ध्यान देने योग्य है कि अनुवांशिक (जेनेटिक) और जीववैज्ञानिक दृष्टि से 'धानीप्राणी' की श्रेणी में आने वाले सभी जानवरों में धानी नहीं होती।Marsupial Biology: Recent Research, New Perspectives , Norman Saunders, Lyn Hinds, pp. 180, UNSW Press, 1997, ISBN 978-0-86840-311-3, ... In fact, about half of all marsupial species lack a pouch or skin folds of any kind (Vaughan 1986) and among New World marsupials that proportion is higher ...

 इन्हें भी देखें 
 धानीप्राणी

 सन्दर्भ 

श्रेणी:धानीप्राणी
द्विजेन्द्रलाल राय

right|thumb|300px|द्विजेन्द्रलाल राय
द्विजेन्द्रलाल राय ((19 जुलाई 1863–17 मई 1913) बांग्ला के विशिष्ट नाटककार, कवि तथा संगीतकार थे। वे अपने पौराणिक एवं ऐतिहासिक राष्ट्रवादी नाटकों एवं ५०० से अधिक 'द्विजेन्द्रगीति' नामक गीतों के लिए प्रसिद्ध हैं। नाटक में कला तथा निस्पृह सौंदर्य की दृष्टि से, न कि भावुकता की दृष्टि से, वह कई बार रवींद्रनाथ से आगे निकल गए, ऐसा बहुत से समालोचक मानते हैं। रवींद्र के समसामयिक होते हुए भी उनकी शैली संपूर्ण रूप से रवींद्र के प्रभाव से मुक्त थी।

उनका विख्यात गान "धनधान्ये पुष्पे भरा", "बंग आमार! जननी आमार! धात्री आमार! आमार देश" इत्यादि आज भी उतने ही लोकप्रिय हैं। उनके नाटक चार श्रेणियों में विन्यस्त हैं - प्रहसन, काव्यनाट्य, ऐतिहासिक नाटक और सामाजिक नाटक। उनके द्वारा रचित काव्यग्रन्थों में 'आर्यगाथा' (प्रथम और द्वितीय भाग) तथा 'मन्द्र' विख्यात हैं। द्बिजेन्द्रलाल राय के प्रसिद्ध नाटकों में उल्लेखनीय हैं- एकघरे, कल्कि-अबतार, बिरह, सीता, ताराबाई, दुर्गादास, राणा प्रतापसिंह, मेबार-पतन, नूरजाहान, साजाहान, चन्द्रगुप्त, सिंहल-बिजय़ इत्यादि।

 परिचय 
नाटककार के रूप में द्विजेंद्रलाल का दान सर्वोपरि रहा। उनके नाटक पाठ्य ही नहीं, बल्कि खेले जाने येग्य भी थे, जो नाटक का सब से बड़ा और वास्तविक गुण है। उनके नाटक भारत के मध्य युग को लेकर लिखे गए। साहित्य द्वारा देशप्रेम के प्रचार का सूत्रपात बँगला में यदि बंकिमचंद्र ने किया, तो यह मानना पड़ेगा कि उनके बाद इस क्षेत्र में द्विजेंद्रलाल का दान सब से अधिक रहा।

उनका पहला नाटक 'कल्कि अवतार' (१८९५) मुक्त छंद में लिखा गया था। इसमें कई हास्य रस के गीत हैं जो बेजोड़ हैं। पौराणिक कथानक पर लिखे हुए 'पाषाणी' (१९००) 'सीता' (१९०२) भी कविता में लिखे हुए नाटक हैं। बहुतों के अनुसार 'सीता' उनका सर्वोत्तम नाटक है। इसके बाद 'ताराबाई' (१९०३) और 'सोहराब रुस्तम' (१९०८) लिखे गए। ताराबाई राजस्थान के गौरवमय इतिहास पर आधारित है। दोनों में बहुत से गीत हैं। बाद को द्विजेंद्रलाल ने अपने नाटक को छंदों के मोह से मुक्त कर दिया और वह गद्य नाटक लिखने लगे। 'मेवाड़ पतन' तथा 'शाहजहाँ' (१९१०) इस युग की श्रेष्ठ कृतियाँ हैं और इनका अभिनय हजारों बार हुआ होगा और अब भी यदा कदा होता रहता है। द्विजेंद्रलाल ने बँगला नाटक को धार्मिक गतानुगतिकता और रोगग्रस्त भावुकता से निकालकर देशभक्ति तथा हिंदू मुस्लिम एकता के क्षेत्र में ला दिया, साथ ही कला की दृष्टि से वह बहुत ही श्रेष्ठ रहे। डॉ॰ सुकुमार सेन ने द्विजेंद्रलाल को जितना बड़ा साहित्यकार माना, उससे वह कहीं ऊँचे थे। द्विजेंद्रलाल अपने युग के बँगला रंगमंच के सब से सफल नाटककार और वह बहुत बड़े कवि भी रहे।

वह भी बंकिमचंद्र की तरह डिप्टी मजिस्ट्रेट थे। वह ब्रिटिश सरकार की तरफ से खेती में विशेषज्ञ बनने के लिए विलायत भेजे गए थे। वहाँ उन्होंने यूरोपीय संगीत का अध्ययन किया। उनके देशभक्तिपूर्ण तथा अन्यान्य संगीतों में कई बार यूरोपीय संगीत का सुर दिया गया।

 सन्दर्भ ग्रन्थ 
 सुकुमार सेन : हिस्ट्री ऑव बेंगाली लिटरेचर; 
 मंन्मथनाथ गुप्त : बँगला साहित्य दर्शन

श्रेणी:बांग्ला साहित्यकार
श्रेणी:बंगाली पुनर्जागरण
केम्पटी जलप्रपात

केम्प्टी जलप्रपात (अंग्रेजी: Kempty Falls), एक शानदार और मनमोहक जलप्रपात है जो भारत के राज्य उत्तराखण्ड के शहर मसूरी से 15 किमी की दूरी पर चकराता सड़क पर स्थित है और इस क्षेत्र का सबसे बड़ा आकर्षण है। यह जलप्रपात समुद्र तल से 1364 मीटर की ऊंचाई 78°-02’ पूर्व देशांतर और 30° -29’ उत्तर अक्षांश पर स्थित है। यहां 4500 से नीचे गिरता जल पांच झरनों में विभाजित होता है और एक विहंगम दृश्य प्रस्तुत करता है। 1835 के बाद इस जगह को एक पर्यटन क्षेत्र के रूप में एक ब्रिटिश अधिकारी जॉन मेकिनन द्वारा विकसित किया गया था। संभवत: "केम्पटी" नाम दो अंग्रेजी शब्दों केम्प (शिविर) और टी (चाय) से मिल कर बना है, क्योंकि ब्रिटिश अक्सर यहां पर चाय पार्टियां आयोजित किया करते थे। जलप्रपात के तल में एक जलकुण्ड है जिसका पानी बहुत ठंडा है और लोग यहां पर नहाते हैं।

 अन्वेषण 
right

 गिरता स्तर 
thumb|right|200px|केम्पटी जलप्रपात के आसपास के क्षेत्र में होने वाले अनियंत्रित और निम्नस्तरीय निर्माण कार्य
केम्पटी जलप्रपात के आसपास के क्षेत्र में होने वाले अनियंत्रित और निम्नस्तरीय निर्माण कार्य के चलते पूरे क्षेत्र की सुन्दरता धीरे धीरे नष्ट हो रही है। आसपास के पहाड़ पर्यटकों और स्थानीय लोगों द्वारा फैलाये जा रहे कूड़े से अटे पड़े है। सफाई की व्यवस्थता ना होने के कारण पूरा क्षेत्र बहुत गंदा नजर आता है रही सही कसर वहां कुकुरमुत्तों की तरह उग आई दुकानों नें पूरी कर दी है। विभिन्न निर्माणों के कारण पूरे प्रपात को देख पाना प्राय: असम्भव हो गया है। प्रपात के तल में स्थित कुण्ड पर्यटकों द्वारा फैलाये कूड़े से भरा पड़ा है। यदि समय रहते इस ओर ध्यान न दिया गया तो जल्द ही पर्यटक इस स्थान को अपने यात्रा कार्यक्रम से निकाल देंगे।

 सन्दर्भ 

श्रेणी:उत्तराखण्ड के जलप्रपात
श्रेणी:उत्तराखण्ड का भूगोल
श्रेणी:उत्तराखण्ड में पर्यटन आकर्षण
सत्यशोधक समाज

right|thumb|300px|सत्यशोधक समाज के संस्थापक ज्योतिबा फुले

सत्यशोधक समाज (अर्थ : सत्य अर्थात सच  की खोज करने वाला समाज) 24 सितम्बर सन् 1873 में ज्योतिबा फुले द्वारा स्थापित एक पन्थ है। यह एक छोटे से समूह के रूप में शुरू हुआ और इसका उद्देश्य शूद्र एवं अस्पृश्य जाति के लोगों को विमुक्त करना था। इनकी विचार "गुलामगिरी, सार्वजनिक सत्यधर्म " में निहित है । बोधिसत्व डॉ. भीमराव अंबेडकर जी इनके विचारो से बहुत प्रभावित थे ।

सत्य शोधक समाज के प्रमुख उद्देश्य :  शूद्रों-अतिशूद्रों को पुजारी, पुरोहित, सूदखोर आदि की सामाजिक-सांस्कृतिक दासता से मुक्ति दिलाना, धार्मिक-सांस्कृतिक कार्यों में पुरोहितों की अनिवार्यता को खत्म करना, शूद्रों-अतिशूद्रों को शिक्षा के लिए प्रोत्साहित करना, ताकि वे उन धर्मग्रंथों को स्वयं पढ़-समझ सकें, जिन्हें उनके शोषण के लिए ही रचा गया है, सामूहिक हितों की प्राप्ति के लिए उनमें एकजुटता का भाव पैदा करना, धार्मिक एवं जाति-आधारित उत्पीड़न से मुक्ति दिलाना, पढ़े-लिखे शूद्रातिशूद्र युवाओं के लिए प्रशासनिक क्षेत्र में रोजगार के अवसर उपलब्ध कराना आदि. कुल मिलाकर ये सामाजिक परिवर्तन के घोषणापत्र को लागू करने का कार्यक्रम था।

एक प्रसंग है जिसने ज्योतिबा फूले जी को इसके लिये प्रेरित किया । अपने एक ब्राह्मण मित्र कि शादी में जातिगत भेदभाव एवम वैमनस्यता के कारण वे बुरी तरह अपमानित हुए और उन्हे धक्के देकर शादी के मंडप से निकाल दिया गया । घर आ कर उन्होंने अपने पिताजी से इसका कारण पूछा । पिताजी ने बताया कि सदियों से यही सामाजिक वयवस्था है और हमे उनकी बराबरी नहीं करनी चाहिए। ब्रहमण भूदेव (धरती के देवता) है; ऊॅची जाति के लोग हैं और हम लोग नीची जाति के लोग हैं अतः हम उनकी बराबरी नहीं कर सकते । फूले जी ने अपने पिताजी से बहस की  और कहा, "मै उन ब्राहमणो से ज्यादा साफ़-सुथरा था, मेरे कपड़े अच्छे थे, ज्यादा पढ़ा-लिखा व होशियार हूँ । हम उनसे ज्यादा अमीर भी है फिर मैं उनसे नीच कैसे हो गया?" पिताजी नाराज़ होकर बोले,"यें मुझे नहीं पता परन्तु यह सदियों से होता आ रहा है' हमारे सभी धर्मग्रंथों एवम शास्त्रो मे यही लिखा है और हमें भी यही मानना पड़ेगा क्योकि यही परम्परा व परम सत्य है।" फूलेजी सोचने लगे। धर्म तो जीवन का आधार है फिर भी धर्म को बताने वाली पुस्तको' धर्मग्रंथों' शास्त्रो में ऐसा क्यों लिखा है? अगर सभी जीवों को भगवान ने बनाई है तो मनुष्य-मनुष्य मे विभेद क्यों हैं? कोई ऊँची जाति, कोई नीची जाति का कैसे है? अगर ये हमारे धर्मग्रंथों में लिखा है और जिसके कारण समाज में इतनी विषमता व छूआछूत हैं तो यह परम् सत्य कैसे हुआ?? यह असत्य हैं । यदि यह असत्य हैं तो मुझे सत्य की खोज करनी पड़ेगी और समाज को बताना भी पड़ेगा ।
अतः उन्होंने इस काम के लिए एक संगठन बनाया और उसका नाम रखा ""सत्यशोधक समाज""।

श्रेणी:सामाजिक आंदोलन
डाटा

डाटा ऐसा स्थान संग्रहित करने वाला पूरक है जिसको कम्प्यूटर या मोबाईल के सी॰ पी॰ यू॰ मेमोरी में स्थान दिया जाता है। जिसमे यह रक्षित रहता है। तथा किसी प्रोग्राम को शुरु करने गति देने और स्थगित करने के कार्य में डाटा एक माध्यम की तरह प्रयोग किया जाता है। डाटा शब्द का पहला उपयोग 1940 मे अंग्रजी मे किया गया था।
 
"ट्रांसमिसिबल और स्टेलेबल कंप्यूटर सूचना" मे "डेटा" शब्द का पहली बार 1 9 46  मे उपयोग किया । डाटा शब्द के कई मतलब हे जैसे सूचना, ज्ञान यह शब्द डाटा से सम्बंदित है लेकिन हर शब्द का अपना अलग ही महत्व है।
 
डाटा केवल कम्प्यूटर से संबंधित शब्द नहींं है कोई भी सूचना को भी हम डाटा कह सकते है।
 
कम्प्यूटर के अविष्कार न हों से पहले भी लोग डाटा एकत्रित करते थे जो किताबो मे रखा जाता था आज भी रखा जाता है। आधूनिक युग मे कई   डिवाइस का अविष्कार हुआ जिससे डाटा शब्द का उपयोग इन मे किया जाने लगा ।

सन्दर्भ
श्रेणी:डाटा
दिलदार नगर

दिलदार नगर (Dildar Nagar) भारत के उत्तर प्रदेश राज्य के गाज़ीपुर ज़िले में स्थित एक गाँव है। पारम्परिक रूप से यह गाँव कमसार परगना का भाग है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 विवरण 
दिलदार नगर शहर अपनी खास नज़ाकत और तहजीब वाली बहुसांस्कृतिक खूबी, यहाँ हिन्दु मुस्लिम और सिख आपस में काफी मिल जुलकर रहते है। यहा कि एकता और आपसी भाईचारा का मिसाल दिया जाता है। दशहरी आम के बाग़ों तथा चिकन की कढ़ाई के काम के लिये जाना जाता है। दिलदार नगर कमसार का दिल है। दिलदार नगर उस क्ष्रेत्र में स्थित है जिसे ऐतिहासिक रूप के नाम से जाना जाता था। हमेशा से एक बहुसांस्कृति रहा है। दिलदार नगर का बाज़ार  सर्वसम्पनता से परिपूर्ण है।आसपास के क्षेत्रों एवम बिहार तक के व्यवसायी नगर के बाजार में अपनी वस्तुएं क्रय और विक्रय के लिए आतें हैं। उतर प्रदेश  का सबसे बड़ा पशुमेला यही लगता है।दिलदार नगर का रेलवे स्टेशन मुग़लसराय पटना रेल खंड का महत्वपूर्ण एवम आदर्श स्टेशन है।

 दिलदार नगर का इतिहास 
दिलदार नगर गाजीपुर से 20 किलोमीटर की दूरी पर स्थित है। शहर और स्टेशन के मध्य में एक टीला बना हुआ है जिसे अखाड़ा कहा जाता है। कहा जाता है कि यहां पर राजा नल का सिंहासन और पश्चिम दिशा की ओर एक विशाल कुंड है। इस कुंड को रानी सागर के नाम से जाना जाता है। इसका नाम प्रसिद्ध महारानी दम्यन्ती ने नाम पर रखा गया था।राजा नल एवम दमयंती का इतिहास इसी नगर से जुड़ा है,जिसका अवशेष आज भी दिलदारनगर के गर्भ में छिपा हुआ है।दिलदार नगर का प्राचीन नाम अखंड था जो बाद में अखंधा हो गया।यह राजा नल की राजधानी थी।

 ऐतिहासिक स्थल 
महादेव का प्राचीन मंदिर, जामिया अरबिया मख्जनुल उलूम हुसैनाबाद(मशहूर मदरसा), एस.के.बी.एम इंटर कालेज, आदर्श विद्यालय, दिनदार खान म्युजियम, शम्भू राय, बाबा या-वारिस अस्ताना, पियरी बाबा, दर्शन सिंह की समाधि, (स्टेशन के पास), रामजानकी मन्दिर(पानी टंकी के पास), हरिदास बाबाकी कुटिया(देवल मोड़ हुसैनाबाद), शिवमंदिर, सद्भावना चौक, माई जी का कुटिया(प्राचीन गुरूद्वारा, पोखरा), नवीन गुरू, लाली देवी मन्दिर, फातिमा अस्पताल, गिरनार आश्रम (वायरलेस मोड़),मनोरंजन की दृष्टि से नगर मे सिनेमाघर कमसार टॉकीज उपलब्ध है।खरीदारी करने हेतु यहाँ सुपर मार्केट भी मौजूद है।

 प्रसिद्ध दुकानें 
सुरेंद्र चाय बहुत प्रसिद्ध है और 30 साल पुरानी दुकान है। शहज़ादा शू पॉइंट, मौलाना सिमेंट एजेंसी हुसैनाबाद(सिमेंट के पुराने विक्रेता), ज़ुबैर किड्स कलेक्शन, बबन मिष्ठान, अपना बाजार, सीटी कार्ट, मजहर ईलेक्ट्रानिक, गहमरी मिष्ठान, अपना ढाबा, लालू चाय, विक्रांत इलेक्ट्रॉनिक, जितेंद्र चौरसिया एंड महेंद्र चौरसिया पान दुकान, ज्वाला पान भंडार, कामता प्रसाद चौरसिया किराना दुकान,रघुनाथ प्रसाद, अंजली ड्रेसेज, ओशिका ड्रेसेज, अनिल कि दुकान, जितेंद्र की दुकान, सिपाही चाय स्टाल,राजेश चाय इत्यादि।

 इन्हें भी देखें 
 कमसार
 गाज़ीपुर ज़िला

 सन्दर्भ 

श्रेणी:गाज़ीपुर ज़िला
श्रेणी:उत्तर प्रदेश के गाँव
श्रेणी:गाज़ीपुर ज़िले के गाँव
वज्रच्छेदिकाप्रज्ञापारमितासूत्र

300px|right|thumb|वज्रच्छेदिका प्रज्ञापारमिता सूत्र 
वज्रच्छेदिका प्रज्ञापारमिता सूत्र (या वज्र सूत्र) महायान बौद्ध धर्म सूत्र है जो प्रज्ञापारमिता ('ज्ञान की पूर्णता') सूत्रों की शैली से है।  एक व्यापक भौगोलिक सीमा में विभिन्न भाषाओं में अनुवादित, वज्र सूत्र पूर्वी एशिया में सबसे प्रभावशाली महायान सूत्रों में से एक है, और यह विशेष रूप से हृदय सूत्र के साथ झान परम्परा के भीतर प्रमुख है। 

थाङ राजवंश की एक प्रति - वज्र सूत्र का चीनी संस्करण - 1900 में दाओवादी भिक्षु वाङ युआन्लू द्वारा दुन्ह्वाङ पांडुलिपियों में पाया गया था और 1907 में ऑरल स्टाइन को बेच दिया गया था। वे 11 मई 868 को वापस दिनांकित हैं। यह, ब्रिटिश लाइब्रेरी की शब्दों में, "सबसे पुरातन दिनांकित मुद्रित पुस्तक" है। 

 इन्हें भी देखें 
 अष्टसाहस्रिका प्रज्ञापारमिता
 प्रज्ञापारमिता बोधिसत्व

 बाहरी कड़ियाँ 

 वज्रच्छेदिकाप्रज्ञापारमितासूत्र: अंग्रेजी अनुवाद, Lapis Lazuli Texts
 World’s Oldest Printed Book
 Philosophist/2011 August/R3August2011.htm बोधिचर्यावतार में प्रज्ञा-पारमिता
 Diamond Sutra: English Translation, by A. F. Price and Wong Mou-Lam
 The Diamond of Perfect Wisdom Sutra: English Translation, by Chung Tai Translation Committee
 Romanized Sanskrit and Devanagari of the Diamond Sutra in the Digital Sanskrit Buddhist Canon.

श्रेणी:महायान सूत्र
श्रेणी:चीनी पाण्डुलिपियाँ
फ्रांस्वा मैंसार

right|thumb|300px|फांस्वा मैंसार
right|thumb|300px|मांसार द्वारा निर्मित चैटो-डी-मैसन
फ्रांस्वा मैंसार (François Mansart) (सन् १५९८-१६६६) फ्रांस के वास्तुशिल्पी था। इस फ्रेंच वास्तुशिल्पी का कला के विकास में बड़ा महत्वपूर्ण योग रहा है। उसने फ्रांस के 'बारोक वास्तुशिल्प' (Baroque architecture) को नई दिशा दी। 

 परिचय 
राज भवन में काम करनेवाले बढ़ई के परिवार में पैरिस में इसका जन्म हुआ था। राजशिल्पी जर्मेन गौल्थियन ने इसे वास्तुकला की शिक्षा दी। उसने कई चर्चों तथा भवनों का निर्माण अपनी मौलिक शैली के अनुसार किया। भवनों के नित्य नए अभिकल्प (डिजाइन्स) बनाने में उसकी रूचि हमेशा ही रही। उसके द्वारा तैयार किए गए भवनों में जमीन पर मिलती थी। इससे मैंसार के भवन काफी लोकप्रिय रहे। आधुनिक फ्रेंच गेरेट या ऐटिक चेंबर को इसका ही नाम दिया गया है। उसके बनाए भवन तथा उस शैली पर बने भवन फ्रांस में सब तरफ फैले हुए हैं। पैरिस में लूव्र भवन का डिजाइन तैयार करने का कार्य राजनेता कोल्बार ने उसे ही दिया। किंतु उसकी आकृतियों में जिस रद्दोबदल का प्रस्ताव कोल्बार ने रखा, उसे अपमानजनक महसूस कर कँसार ने इस कार्य को छोड़ दिया।

 References 

श्रेणी:फ्रांसीसी वास्तुशिल्पी
दिलदार नगर जंक्शन

दिलदार नगर जंक्शन भारत के उत्तर प्रदेश राज्य के नगर दिलदार नगर में स्थित उत्तर पूर्व रेलवे की पूर्व रेलवे शाखा के अन्तर्गत आने वाला रेलवे स्टेशन है।

 दिलदार नगर में अन्य स्टेशन 

 स्टेशन नाम  स्टेशन कोड रेलवे मंडल उसिया हाल्ट USK  उत्तर पूर्व रेलवे भदौरा  BWH  उत्तर पूर्व रेलवे सरहुला  SAHA  उत्तर पूर्व रेलवे दरौली        DRV  उत्तर पूर्व रेलवे नगसर  NXR  उत्तर पूर्व रेलवे दिलदार नगर जंक्शन DLN  DLN  उत्तर पूर्व रेलवे

श्रेणी:दिलदार नगर
श्रेणी:उत्तर प्रदेश में रेलवे स्टेशन
लास कॅचप​

thumb|लास कॅचप​ (2016)
लास कॅचप​ (स्पेनी: Las Ketchup) स्पेन के कोरदोबा शहर का केवल-लड़कियों वाला एक रॉक संगीत गुट है। यह अपने सन २००२ के 'कॅचप गाने' (The Ketchup Song, Aserejé) के लिए मशहूर हैं जिसकी ७० लाख से ज़्यादा प्रतियाँ बिकी थीं। उस गाने के बाद उनका कोई भी अन्य गाना इतना लोकप्रीय नहीं हुआ है।Call to Prayer: My Travels in Spain, Portugal and Morocco , Brian Walters, pp. 31, Virtualbookworm Publishing, 2004, ISBN 978-1-58939-592-3, ... The song, from the band Las Ketchup, was "Asereje," although it was better known simply as "The Ketchup Song ...

 इन्हें भी देखें 
 रॉक संगीत

 सन्दर्भ 

श्रेणी:स्पेनी रॉक संगीत गुट
श्रेणी:स्पेनी संगीत
तोडुपुज़ा

अंगूठाकार|तोडुपुज़ा
"तोडुपुज़ा" (थोडुपुझा)( केरल राज्य में इडुक्की जिले में एक नगरपालिका और व्यावसायिक केंद्र है। यह शहर कोच्चि से 62 किलोमीटर पूर्व दक्षिण में बसा हुआ है।

पी.जे. जोसेफ तोडुपुज़ा विधानसभा निर्वाचन क्षेत्र से सातवीं बार के लिए निर्वाचित हुए. वह केरल कांग्रेस (एम) पार्टी के अध्यक्ष है।
लोकप्रिय फिल्म अभिनेत्री असिन परिवार तोडुपुज़ा से है। मलयालम फिल्म अभिनेता आसिफ अली और निषान्त सागर तोडुपुज़ा से हैं।

 नाम 
तोडुपुज़ा यह दो शब्द से जुडा हुआ है,'तोडु' (का मतलब एक छोटी सी धारा) और 'पुज़ा' (का मतलब एक नदी) से आया हो सकता है।
यह माना जाता है कि एक छोटी सी धारा एक नदी की रूप में विकसित की है। वहाँ एक और संस्करण है जो 'तोडु'का मतलब स्पर्श' और 'पुज़ा'का मतलब'नदी' के रूप में 'परिभाषित कर सकता है। इस प्रकार नदी को छूकर रहनेवाली शहर तोडुपुज़ा बन गया'।

 इतिहस 

तोडुपुज़ा कई सदियों का इतिहासवाले एक प्राचीन शहर है। बौद्ध और जैन धर्मों जो केरल में 300 ईसा पूर्व में अपनी पहली पैठ बनाई तोडुपुज़ा और पड़ोसी क्षेत्रों में अपने प्रभाव को छोड़ दिया है। बौद्ध धार्मिक तोडुपुज़ा के निकट कारिकोड में पाया अवशेष इस शंका करना के पर्याप्त सबूत है। 100 ई. में केरल प्रशासनिक कारणों के लिए जैसे से में वेणाड, ओटनाडु, नविषैनाडु, मंजुनाडु, वेम्बोलीनाडु और कीषमलैनाडु के रूप में कई प्रांतों में विभाजित किया गया था। तोडुपुज़ा और मूवाट्टुपुज़ा (झा) कीषमलैनाडु का हिस्से थे और कारिकोड इसका राजधानी थे। कीषमलैनाडु 1600 ई. तक अस्तित्व में था। उस वर्ष में यह वदक्कमकूर के साथ एक लड़ाई खो दिया है और इसे का एक हिस्सा बन गया। वदक्कमकूर के राजा लोग कई वर्षों के लिए कारिकोड में रहते थे। मार्ताण्ड वर्मा महाराजा की समय में वदक्कमकूर त्रावणकोर के राज्य का हिस्सा बन गया।. वह अपने प्रतिनिधि नेय्याट्टिनकरा (त्रिवेंद्रम) से सर्वाधिकारी इलाशमप्रती श्री नारायण मेनन नियुक्त तोडुपुज़ा में किया था। उनको मार्ताण्ड वर्मा महाराजा ने मट्टत्तिल कोविलकम के संरक्षक और तोडुपुज़ा 'देशाम' (क्षेत्र) के शासकों और कीषमलैनाडु की "नाडू वाझी" उभरा था। 'देशाम' के एक समूह के लिए नाडू कहते थे। उनका सरकारी निवास थे मट्टत्तिल कोविलकम जो चालामकोड गांव में स्थित है। कीषमलैनाडु के आधिकारिक मुख्यालय कारिकोड थे। उनके शासनकाल की अवधि कीषमलैनाडु का स्वर्ण युग था। उन्होंने कई शानदार स्मारकों, सबसे प्रसिद्ध जिनमें से सरकारी कार्यालयों, पंडिका शाला और मंदिर बनवाया। वह इस क्षेत्र में भी नई शैली के कर संग्रह के संस्थापक थे। कारिकोड में आप एक प्राचीन किले और नैनार मस्जिद, जो वदक्कमकूर राजा द्वारा अपने मुस्लिम सैनिकों के लिए निर्मित किये थे और किले के अवशेष भी देख सकते हैं। थोडुपुझा के पास एक पुराना गिरिजाघर (चर्च) है, जो 13 वीं सदी से पहले का माना जाता है। 1956 में केरल राज्य के गठन के समय तोडुपुज़ा एर्नाकुलम जिले का हिस्सा था।. वर्ष 1972 में, तोडुपुज़ा तालुक एर्नाकुलम जिले से और देविकुलम, ऊडुम्बनचोला और पीरमेडु तालुका, जो कोट्टायम जिले के हिस्सा थे साथ शामिल होने के द्वारा इडुक्की जिले बनाई गई थी।

श्रेणी:केरल के नगर
श्रेणी:इडुक्की ज़िला
किशनगंगा नदी

किशनगंगा नदी (Kishanganga River) भारत के जम्मू और कश्मीर प्रदेश में बहने वाली एक नदी है। यह कृशनसर में उत्पन्न होती है और झेलम नदी की एक उपनदी है, जो स्वयं सिन्धु नदी की उपनदी है। इसके प्रवाह मार्ग का कुछ भाग पाक-अधिकृत कश्मीर में है, जहाँ भारत अपनी सम्प्रभुता का दावा करता है। पाकिस्तान अपने कब्ज़े बाले क्षेत्र में इसका नाम "किशनगंगा" से बदलकर नीलम नदी (Neelum River) रखता है।"Restoration of Panchayats in Jammu and Kashmir," Joya Roy (Editor), Institute of Social Sciences, New Delhi, India, 1999"Land Reforms in India: Computerisation of Land Records," Wajahat Habibullah and Manoj Ahuja (Editors), SAGE Publications, India, 2005, ISBN 9788132103493

 मार्ग 
किशनगंगा नदी जम्मू और कश्मीर प्रदेश के सोनमर्ग शहर के पास स्थित कृशनसर झील (कृष्णसर झील) से शुरू होती है और उत्तर को चलती है जहाँ बदोआब गाँव के पास द्रास से आने वाली एक उपनदी इसमें मिल जाती है। फिर यह कुछ दूर तक नियंत्रण रेखा के साथ-साथ चलकर गुरेज़ के पास पाक अधिकृत कश्मीर के गिलगित-बल्तिस्तान क्षेत्र में दाख़िल हो जाती है। वहाँ से पश्चिम की तरफ़ बहकर यह मुज़फ़्फ़राबाद के उत्तर में झेलम नदी में जा मिलती है। इसके कुल २४५ किमी के मार्ग में से ५० किमी भारतीय नियंत्रण वाले इलाक़े में आता है और शेष १९५ किमी पाक-अधिकृत कश्मीर में।Pakistan and the Karakoram Highway , Sarina Singh, Lindsay Brown, Paul Clammer, Rodney Cocks, John Mock, pp. 185, Lonely Planet, 2008, ISBN 978-1-74104-542-0, ... Running through the Lesser Himalaya, the 200km Neelam River valley (called the Kishanganga before Partition) is AJ&K's main attraction ... Sharda: This opening in the valley, 30km beyond Dowarian, is said to be Neelam Valley's most beautiful spot ...

 किशनगंगा घाटी 
किशनगंगा घाटी, जिसे पाकिस्तान नीलम वादी कहता है, एक २५० किमी लम्बी हरी-भरी हिमालय की गोद में स्थित तंग घाटी है। यह मुज़्ज़फ़राबाद​ से होकर अठमुक़ाम तक जाती है। यहाँ हिन्दू व बौद्ध धर्मों का ऐतिहासिक शिक्षा संस्थान, शारदा पीठ, स्थित है। यह पूर्व क्षेत्र सरस्वती देवी से सम्बंधित माना जाता था और इसे पुराने ज़माने में 'शारदादेश' भी कहा जाता था। पाकिस्तान के कब्ज़े वाले क्षेत्र में नीलम वादी में प्रवेश करने के दो रास्ते हैं। एक तो मुज़्ज़फ़राबाद​ से आता है और दूसरा ख़ैबर-पख़्तूनख़्वा के मानसेहरा ज़िले के काग़ान​ शहर से।A Travel Companion to the Northern Areas of Pakistan, Tahir Jahangir, Oxford University Press, 2004, ISBN 978-0-19-579969-9, ... The road runs along the river originally called the Kishanganga and now the Neelam ... Beyond Kiran are the ancient universities of Sharda and Narda ...

 इन्हें भी देखें 
 कृशनसर
 झेलम नदी
 गिलगित-बल्तिस्तान
 शारदा (नगर)

 बाहरी कड़ियाँ
किशनगंगा प्रॉजेक्टः भारत की जीत, पाक को झटका

 सन्दर्भ 

श्रेणी:भारत की नदियाँ
श्रेणी:पाकिस्तान की नदियाँ
श्रेणी:जम्मू और कश्मीर की नदियाँ
श्रेणी:सिन्धु नदी की उपनदियाँ
श्रेणी:गिलगित-बल्तिस्तान
श्रेणी:सिन्धु जलसम्भर द्रोणी
सिन्द नदी

सिन्द नदी (Sind River) या सिन्ध नाला जम्मू व कश्मीर राज्य के गान्दरबल ज़िले में बहने वाली एक नदी है। यह १०८ किमी लम्बी नदी झेलम नदी की एक मुख्य उपनदी है। ध्यान दें कि यह सिन्धु नदी से बिलकुल अलग है (हालांकि इसका पानी पहले झेलम में और अंत में उसी महान सिन्धु नदी में जा मिलता है)।The Valley of Kashmir, Sir Walter Roper Lawrence, pp. 18, H. Frowde, 1895, ... The Sind river, the most important of all the tributaries of the Jhelum, joins it at Shadipur, the place of marriage of the two rivers, and after passing through the Wular lake the Jhelum receives only one more tributary on its right bank before it reaches Baramula, the Pohru stream which drains the Lolab valley and enters the main river at Dubgam ...

 पर्यावरणीय मुद्दे 
thumb|right|बेन्हामा गाँव के पास सिन्द नदी
ट्राउट और ट्राउट मछलियों का शिकार दोनों खतरे में हैं।
 मशीनों के उपयोग द्वारा बजरी और भूपदार्थों का खनन प्राकृतिक संतुलन को नष्ट कर रहा है।
 आसपास के सैनिक कैम्पों और पर्यटकों द्वारा फेंका कूड़ा और किसानों द्वारा इस्तेमाल किया जाने वाला कीटनाशक मछलियों और जल-जीवों के लिये खतरनाक बन गया है।
 ब्लीचिंग पाउडर का प्रयोग करके मछलियों को मार कर छान लेना मछली पकड़ने का सबसे बुरा तरीका है जिसका प्रयोग पूरी नदी के पारिस्थितिक तंत्र को क्षति पहुँचा रहा है।
 पानी का नहरों द्वारा निष्काशन।

 इन्हें भी देखें 
 झेलम नदी
 सिन्द घाटी

 सन्दर्भ 

श्रेणी:गान्दरबल ज़िला
श्रेणी:भारत की नदियाँ
श्रेणी:जम्मू और कश्मीर की नदियाँ
श्रेणी:सिन्धु नदी की उपनदियाँ
लिद्दर नदी

लिद्दर नदी (Lidder River), जिसका मूल संस्कृत नाम लम्बोदरी नदी (Lambodari River) था, भारत के जम्मू व कश्मीर राज्य की कश्मीर घाटी में बहने वाली एक ७३ किमी लम्बी नदी है। सिन्द नदी के बाद यह झेलम नदी की दूसरी सबसे बड़ी उपनदी है।"Restoration of Panchayats in Jammu and Kashmir," Joya Roy (Editor), Institute of Social Sciences, New Delhi, India, 1999"Land Reforms in India: Computerisation of Land Records," Wajahat Habibullah and Manoj Ahuja (Editors), SAGE Publications, India, 2005, ISBN 9788132103493

 नामोत्पत्ति 
लिद्दर नदी का प्राचीन मूल नाम "लम्बोदरी नदी" था, और गणेशबल नामक स्थान पर नदी के बीच में एक गणेश (लम्बोदर) की मूर्ति थी। इसे सिकंदर शाह मीरी ने तोड़ा था। मान्यता है कि तोड़ते ही नदी में रक्त बहने लगा, और इस से डर के हिन्दू मन्दिरों व मूर्तियों को तोड़ने पर कुछ काल के लिए रोक लगा दी गई। समय के साथ "लम्बोदरी" नाम विकृत हो कर "लिद्दर" बन गया।"Ancient Hindu Temple Architecture of South Kashmir: From 3rd Century to 10th Century AD," Arif Ahmad Dar, Lulu.com Publishing, ISBN 9780359078424, "On reaching Ganeshbal, he broke the stone image of Ganesh standing in the middle of the Lambodari or Lidar River there ... a flood of blood flowed down ... the Iconoclast got terrified and thenceforth desisted from further destruction of the Hindu temples and images. He then abandoned the idea of going further to Amarnath ...""Das Ausland: Wochenschrift für Länder- u. Völkerkunde," Cotta, Bavarian State Library, 1841, "... als den Lambodari ober Lidder von Nordoft, auf dem Wege nad Amaranath und den Shupien- oder"

 मार्ग 
लिद्दर नदी गान्दरबल ज़िले में सोनमर्ग शहर से २ किमी दक्षिण में स्थित कोलाहोइ हिमानी से ४६५३ मीटर की ऊँचाई पर शुरू होती है। यहाँ से यह एक पहाड़ी मैदान (या मर्ग) से गुज़रती है जिसका नाम लिद्दरवाट है। इसी से इस नदी का नाम पड़ा है। यहाँ से यह सनोबर (फ़र वृक्ष) से ढकी पहाड़ियों से निकलती है। आरू नामक प्रसिद्ध पर्यटन स्थल इसी के किनारे बसा हुआ है। यहाँ से ३० किमी दूर यह पहलगाम पहुँचती है जहाँ इसका संगम शेषनाग झील से आ रही पूर्वी लिद्दर धारा से होता है। यहाँ से पश्चिम चलकर यह अनंतनाग ज़िले के गुरनार ख़ानाबल गाँव में झेलम में मिल जाती है।Forty years on: reminiscences, Aubrey Paul Cox, The author, 1968, ... From there we had a most interesting trip, branching off from the Pahlgam Nath, main route of the Lidder Valley, over a pass and eventually dropping down to the Lidderwat on the Kolahoi branch of the Lidder River ...

 अन्य विवरण 
लिद्दर नदी का पानी स्वच्छ और किशनगंगा नदी के पानी जैसा नीला दिखता है। इसमें से कई सिंचाई की नहरे निकाली जाती हैं जिनमें से शाह कोल नहर सबसे जानी-मानी है। नदी में ट्राउट जैसी कई मछलियाँ हैं।

 इन्हें भी देखें 
 झेलम नदी
 किशनगंगा नदी
 सिन्द नदी

 सन्दर्भ 

श्रेणी:अनंतनाग ज़िला
श्रेणी:भारत की नदियाँ
श्रेणी:जम्मू और कश्मीर की नदियाँ
कमरा

thumb|230px|जापान के एक युवा हॉस्टल​ में एक कमरा
कमरा, कक्ष या ख़ाना किसी घर या अन्य निर्मित ढाँचे के अन्दर के ऐसे भाग को कहते हैं जो अलग विभाजित कर दिया गया हो। यह विभाजन दीवारों, पर्दों या दरवाजों से किया गया हो सकता है। आमतौर पर कमरों के ऊपर छत भी डली हुई होती है, लेकिन यह ज़रूरी नहीं है। ऐतिहासिक रूप से कमरे मिनोआई सभ्यता के २२०० ईसापूर्व में बने निर्माणों में देखे जा चुके हैं।Archaeological Site of Akrotiri , Travel to Santorini: Santorini Island Guide, Marinet Ltd., Accessed 23 नवम्बर 2009

 इन्हें भी देखें 
 घर
 छत

 सन्दर्भ 

श्रेणी:कमरे
श्रेणी:वास्तु तत्व
पाताल का द्वार

thumb|220px|देरवेज़े का 'पाताल का द्वार', सन् २०११
thumb|220px|दूर से दृश्य
पाताल का द्वार (अंग्रेज़ी: Door to Hell) तुर्कमेनिस्तान के आख़ाल प्रान्त के देरवेज़े गाँव में एक प्राकृतिक गैस का क्षेत्र है। यहाँ पर ज़मीन में बने एक बड़े छेद से निकलती हुई गैस सन् १९७१ से लगातार जल रही है। इससे पैदा होने वाली गंधक (सल्फ़र​) की गंध मीलों दूर तक पूरे क्षेत्र में फैली रहती है।Tour The Man-Made Crater That's Been Burning For More Than 40 Years , Dina Spector, 01 अक्टूबर 2012, Business Insider, ... Burning sulfur can be smelled from miles away ...

 भूगोल 
यह गैसक्षेत्र काराकुम रेगिस्तान के बीच में तुर्कमेनिस्तान की राजधानी अश्गाबात से लगभग २६० किमी दूर स्थित है और दुनिया के सबसे बड़े भूमिगत गैस भंडारों में से एक है। देरवेज़े में स्थित ७० मीटर चौड़े लपटों और खौलती हुई मिटटी वाले क्रेटर की वजह से स्थानीय लोगों ने इसे 'पाताल का द्वार' बुलाना शुरू कर दिया।What a Hell hole! , Rob Preece, 12 सितंबर 2012, Mail Online (UK), ... Soviet geologists were drilling at the site in 1971 and tapped into a cavern filled with natural gas. But the ground beneath the drilling rig collapsed, leaving a hole with a diameter of 70 metres ...

 इतिहास 
१९७१ में, जब तुर्कमेनिस्तान सोवियत संघ का हिस्सा था, कुछ सोवियत भूवैज्ञानिक यहाँ खुदाई करते हुए नीचे एक गैस से भरी हुए बड़ी गुफ़ा तक पहुँच गए। यहाँ पहुँचते ही गुफा की छत गिर गई और उनका सारा खुदाई का सामन उसमें जा गिरा। यहाँ एक ७० मीटर बड़ा छिद्र खुल गया और उसमें से ज़हरीली गैस बाहर को उठने लगी जिस से आसपास के गाँववालों की जान पर बन आई। इस ज़हरीले रिसाव को रोकने के लिए उन्होंने गैस में आग लगा दी। उनका अनुमान था कि गैस कुछ ही दिनों में जलकर ख़त्म हो जाएगी, लेकिन यह आग दशकों बाद आज भी जल रही है।

 गैस-खनिज विकास योजनाएँ 
अप्रैल २००१ में तुर्कमेनिस्तान के राष्ट्रपति, गुरबानगुली बेर्दीमुहम्मदोव​, ने इलाक़े की सैर करी और आदेश दिए कि या तो छिद्र बंद किया जाए या फिर क्षेत्र में अन्य प्राकृतिक गैस निकालने की योजनाओं को यहाँ सुलगती आग के प्रभाव से मुक्त किया जाए। तुर्कमेनिस्तान यहाँ से गैस निकलकर चीन, भारत, ईरान, रूस व पश्चिमी यूरोप को निर्यात करना चाहता है।

 इन्हें भी देखें 
 देरवेज़े

 बाहरी कड़ियाँ 
 देरवेज़े, पाताल के द्वार, यू-ट्यूब पर पाताल के द्वार का वीडियो

 सन्दर्भ 

श्रेणी:तुर्कमेनिस्तान
श्रेणी:आख़ाल प्रान्त
मुर्रा भैंस

मुर्रा भैंस, पालतू भैंस की एक प्रजाति है जो दूध उत्पादन के लिए पाली जाती है। यह मूलतः अविभाजित पंजाब का पशु है किन्तु अब दूसरे प्रान्तों तथा दूसरे देशों (जैसे इटली, बल्गेरिया, मिस्र आदि) में भी पाली जाती है। हरियाणा में इसे 'काला सोना' कहा जाता हैै। दूध में वसा उत्पादन के लिए मुर्रा सबसे अच्छी नस्ल है। मुर्रा भैंस के सींग जलेबी आकार के होते हैं। इसके दूध में 7% वसा पाई जाती है। इस भैंस का रंग काला होता है। उत्पत्ति स्थान हिसार से दिल्ली माना जाता है। मुर्रा भैंस की गर्भा अवधि 310 दिन की हौती है अौर अयन विकसित तथा दूध शिराएँ उभरी हौती है।

शारीरिक पहचान
इस नस्ल के पशु  का रंग काला स्याह होता है। इनका सिर छोटा व सींग छल्ले के आकार के होते हैं। लेकिन सिर, पूँछ और पैर पर सुनहरे रंग के बाल पाये जाते हैं। इनकी पूँछ लम्बी तथा पिछला भाग सुविकसित होता है। अयन भी सुविकसित होता है।

सन्दर्भ

 बाहरी कड़ियाँ 
 मुर्रा भैंस ने फिर तोड़ा रिकॉर्ड
मुर्रा भैंस खरीदने का मंच 

श्रेणी:हरियाणा
श्रेणी:भैंस
याकूत्स्क​

thumb|230px|रूस में साख़ा गणतंत्र (गुलाबी रंग में)
याकूत्स्क​ (रूसी: Якутск, अंग्रेज़ी: Yakutsk) रूस के सुदूर पूर्वी साख़ा गणतंत्र की राजधानी है। यह आर्कटिक रेखा से केवल ४५० किमी दक्षिण में स्थित है। यह शहर लेना नदी पर बसा हुआ है और उसपर एक महत्वपूर्ण बंदरगाह है।Large Rivers: Geomorphology and Management, pp. 225, John Wiley & Sons, 2008, ISBN 978-0-470-72371-5, ... The Lena River is an important waterway, navigable for almost all its length. Yakutsk (the most important town of the Lena Basin), Olekminsk, Lensk, Kirensk, and Osetrovo are the biggest ports on the river. Yakutsk is the capital of the Sakha Rebuplic (Yakutia), the largest republic in the Russian Federation ...

 इतिहास 
साख़ा गणतंत्र का इलाक़ा तुर्क-मूल के याकूत लोगों की मातृभूमि है जो १३वीं व १४वीं शताब्दियों में बयकाल झील के किनारा से उत्तर आकर यहाँ आ बसे। सन् १६३२ में रूसी त्सार-राज्य यहाँ तक फैल गया और उसके अफ़सर प्योत्र बेकेतोव ने यहाँ एक ओस्त्रोग (क़िलेनुमा निर्माण) स्थापित किया। १८८०-१८९० काल में इस क्षेत्र से सोना और अन्य खनिज निकले और फिर इस बस्ती का तेज़ी से विस्तार होने लगा। सोवियत संघ के ज़माने में सोवियत तानाशाह जोसेफ़ स्टालिन ने यहाँ पर खानें विकसित करीं और उसी काल में यहाँ गुलाग कैदी खेमे भी स्थापित हुए, जिनसे याकूत्स्क की आबादी और आर्थिक व्यवस्था बढ़ी।Unrepresented Nations and Peoples Organization: Yearbook 1996, Christopher A. Mullen, pp. 109, Martinus Nijhoff Publishers, 1997, ISBN 978-90-411-0439-7, ... The soil contains large reserves of oil, gas, coal, diamonds, gold and silver ... During the period of Soviet rule the largest area containing prison camps (gulags) was built in Sakha ...

 कुछ तस्वीरें 

 इन्हें भी देखें 
 याकूत लोग
 साख़ा गणतंत्र

 सन्दर्भ 

श्रेणी:साख़ा गणतंत्र
श्रेणी:साइबेरिया
श्रेणी:रूस के नगर
श्रेणी:रूस के गणतंत्रों की राजधानियाँ
मर्ग

thumb|230px|हिमाचल प्रदेश में खज्जियार मर्ग
thumb|230px|स्विट्ज़रलैंड में ऐल्प पर्वतों में एक मर्ग
मर्ग या केदार या चारागाह ऐसे मैदान को कहते हैं जिसमें वृक्षों की बजाए घास व अन्य छोटे पौधे ही उग रहें हों। इसमें अक्सर मवेशी चराए जाते हैं।Balanced and Established, Ricky Evans, Karen Evans, pp. 118, Infinity Publishing, 2005, ISBN 978-0-7414-2442-6, ... The word meadow is defined as, a tract of grassland, either in its natural state or used as pasture or for growing hay ...

 अन्य भाषाओं में 
मर्ग के लिए संस्कृत में 'मत्ठ​', अंग्रेज़ी में 'मॅडो' (meadow) और फ़ारसी में 'चमनज़ार' () कहते हैं।

 स्थानों के नामों में 
उत्तर भारत (विशेषकर कश्मीर वादी) के कई स्थानों के नामों में यह शब्द आता है, मसलन 'सोनमर्ग' (अर्थ:सोने का मर्ग) और 'गुलमर्ग' (अर्थ: गुलों/फूलों का मर्ग)।

 इन्हें भी देखें 
 घासभूमि
 घास

 सन्दर्भ 

श्रेणी:मैदान
श्रेणी:घास
श्रेणी:घासभूमियाँ
*
सोनमर्ग

सोनमर्ग या सोनामर्ग भारत के जम्मू व कश्मीर राज्य के गान्दरबल ज़िले में ३,००० मीटर की ऊँचाई पर स्थित एक पर्वतीय पर्यटक स्थल है। यह सिन्द नाले (सिन्धु नदी से भिन्न) नामक नदी की घाटी में है। सोनमर्ग से आगे ऊँचे पर्वत हैं और कई प्रसिद्ध हिमानियाँ (ग्लेशियर) स्थित हैं। राष्ट्रीय राजमार्ग १ इसे पश्चिम में श्रीनगर और पूर्व में लद्दाख़ से जोड़ता है।Systematic Geography Of Jammu And Kashmir , S.A. Qazi, pp. 135, APH Publishing, 2005, ISBN 978-81-7648-786-3, ... Sonamarg - The meadow of gold, lies in Sind valley strewn with flowers and surrounded by snowy mountains. It lies at a distance of 87 kms. from Srinagar and is situated at an altitude of 3,000 meters above sea level ...

 नामोत्पत्ति 
मर्ग का अर्थ 'घास का खुला मैदान' होता है। सोनमर्ग का मतलब 'सोने का मर्ग' है।

 सोनमर्ग के दर्शनीय स्थल 
सोनमर्ग जम्मू और कश्मीर राज्य के पूर्वी हिमालयी भाग में स्थित एक प्राकृतिक सौंदर्य से भरा स्थान है जो भारतीय पर्वतीय पर्यटकों के लिए एक स्वर्ग समान है। इस सुंदर वादी में बर्फीले पहाड़, हरे-भरे मैदान, शांत झीलें, वन्य फूलों से सजी धरती और चारों ओर की प्रकृति की खूबसूरत वातावरण ने सोनमर्ग को भारतीय पर्वतीय पर्यटकों के लिए एक आकर्षक स्थल बना दिया है।

थाजवास ग्लेशियर (Thajwas Glacier) 

विशंगू झील

भल्लको झील

निशात बाग

जोजि ला पास (Zoji La Pass)

कृष्णा सागर झील (Krishansar Lake)

ज्वालाजी झील (Vishansar Lake)

टुलियान झील (Tulian Lake)

सताना झील (Satnara Lake)

ज़फरवान वॉटरफॉल

विस्तार से जानने के लिए यहाँ दबाये

 कुछ तस्वीरें 

 इन्हें भी देखें 
 मर्ग
 गान्दरबल ज़िला
 मीनामर्ग

 सन्दर्भ 

श्रेणी:गान्दरबल ज़िला
श्रेणी:भारत के मर्ग
श्रेणी:गान्दरबल ज़िले के गाँव
श्रेणी:जम्मू और कश्मीर में हिल स्टेशन
पृथ्वी के ध्रुवीय क्षेत्र

thumb|350px|उत्तरी और दक्षिणी ध्रुवीय क्षेत्रों पर मौसम के अनुसार बर्फ़ टोपी का बढ़ता-घटता विस्तार
पृथ्वी के ध्रुवीय क्षेत्र (Polar regions of the Earth) इस ग्रह के उत्तरी ध्रुव और दक्षिणी ध्रुव के आसपास के क्षेत्र हैं। इनमें धुर्वों पर केन्द्रित ध्रुवीय बर्फ़ टोपियाँ लगी हुई हैं। उत्तर में यह आर्कटिक महासागर पर और दक्षिण में यह अन्टार्कटिका के महाद्वीप पर टिकी हुई हैं। यहाँ हमेशा बर्फ़ और ठण्ड की चरम स्थिति रहती है हालांकि मौसानुसार बर्फ़ का विस्तार बढ़ता-घटता है।Protecting Polar Regions, Anita Ganeri, pp. 6, Gareth Stevens, 2005, ISBN 978-0-8368-4993-6, ... Both polar regions are cold and icy, with short, cool summers and long, dark winters. Both are remote, largely barren, and hostile. Yet there are big differences between the polar regions, too ...

 इन्हें भी देखें 
 उत्तरी ध्रुव
 दक्षिणी ध्रुव

 सन्दर्भ 

श्रेणी:आर्कटिक महासागर
श्रेणी:अंटार्कटिका
श्रेणी:पृथ्वी के ध्रुवीय क्षेत्र
कार्टून नेटवर्क

कार्टून नेटवर्क (Cartoon Network) वार्नर ब्रदर्स डिस्कवरी के स्वामित्व वाला एक अमेरिकी केबल टेलीविजन चैनल है। इसकी स्थापना 1 अक्टूबर 1992 को बेट्टी कोहेन द्वारा की गई थी।

 यह सभी देखें 
 कार्टून नेटवर्क (भारत)

 सन्दर्भ 

श्रेणी:जन संचार माध्यम
श्रेणी:टीवी चैनल
श्रेणी:अमेरिकी कम्पनियाँ
सर्जन

thumb|250px|right|ऑपरेशन थिएटर में सर्जनसर्जन या शल्य चिकित्सक वे होते हैं जो ऑपरेशन थियेटर में सर्जरी करते हैं। हालांकि अलग-अलग समय और स्थानों में अलग-अलग नियम हैं, एक आधुनिक सर्जन आमतौर पर एक लाइसेंस प्राप्त चिकित्सक भी होता है या सर्जरी में विशेषज्ञता से पहले चिकित्सकों के समान चिकित्सा प्रशिक्षण प्राप्त करता है।  पोडियाट्री, दंत चिकित्सा, और पशु चिकित्सा में सर्जन भी हैं।  यह अनुमान लगाया गया है कि सर्जन हर साल विश्व स्तर पर 300 मिलियन से अधिक सर्जिकल प्रक्रियाएं करते हैं।
ड्रैगन टेल्स

ड्रैगन टेल्स () एक अमेरिकी-कनाडा एनिमेटेड पूर्वस्कूली बच्चों के टेलीविजन श्रृंखला है। कहानी के रोमांच पर केंद्रित मेक्सिको से दो भाई बहन जो संयुक्त राज्य अमेरिका में एक नए घर में कदम। छह वर्षीय एमी और उसके चार वर्षीय भाई मैक्स खेलने के कमरे में एक दराज के अंदर एक रहस्यमय ड्रैगन पैमाने। वहाँ एक विशेष बॉक्स के अंदर लिखित कविता। "मेरी इच्छा है, मेरी इच्छा है, सब मेरे दिल के साथ ड्रेगन के साथ यात्रा करने के लिए, लैंड अपार्ट में"। इस पैमाने पर एक जगह बुलाया बच्चों कामार्ग: "ड्रैगन लैंड"। एक बार जब वे आए, वे कहते हैं कि वे मिलने ड्रेगन के साथ दोस्त बनाते हैं।

मूल रूप से उत्तरी अमेरिका में ६ सितंबर, से प्रसारित श्रृंखला, अपने अंतिम प्रकरण के साथ २५ नवंबर, २००५ को प्रसारित। पुन रन २०१० में रह गए हैं। भारत और पाकिस्तान में इस श्रृंखला को २०५ में कार्टून नेटवर्क पर प्रीमियर अंग्रेजी और हिंदी में डब।

के रूप में, शो के दोहराता अभी भी कार्टून नेटवर्क पर दक्षिण एशिया क्षेत्र में हवा के रूप में के रूप में अच्छी तरह से किया जा रहा है पोगो पर प्रसारित करने के लिए जारी।

 वॉयस कास्ट 
चरित्र मूल अंग्रेजी डाली हिन्दी डबिंगएमीएंड्रिया लिब्मन????मैक्सडैनी मैक्किनॉन????एनरिक  (में जोड़ा गया सीजन ३)ऐदा ओर्टेगा????ओर्डट्य ओलसनकेशोर भट्टकैसीचेनटल स्ट्रैंड????ज़कजेसन मिचास ????व्हीजीकैथलीन बर्र ????क्वेटज़लएली गाबय विनोद कुलकर्णी

 हिंदी डबिंग क्रेडिट 
एयर की तारीख: २००५
डबिंग स्टूडियो: ????
चैनल: कार्टून नेटवर्क / पोगो
डायरेक्टर: ????
अनुवादक: ????
डब अन्य भाषाओं: तमिल

 सन्दर्भ 

 इन्हें भी देखें 
 ड्रैगन
 कार्टून नेटवर्क
 पोगो

 बाहरी कड़ियाँ 
 
 ड्रैगन टेल्स पर iDubba

श्रेणी:टेलिविज़न
कृषि यंत्र

300px|right|thumb|कपास हार्वेस्टर
कृषि के भिन्न भिन्न कार्यों में अनेकों यंत्रों का उपयोग होता है। इन्हें कृषियंत्र (agricultural machinary) कहते हैं। कृषियंत्रों का प्रयोग खेतों की जुताई, बोवनी, खाद और कीटनाशक डालने, सिंचाई करने, फसलों की सुरक्षा के लिए, फसल कटाई, मढ़ाई, ढुलाई आदि के लिए की जाती है। ट्रैक्टर एक प्रमुख कृषियंत्र है।

 इतिहास 

 इन्हें भी देखें
कृषि यंत्रों की सूची

उल्लेखनीय निर्माता
 AGCO
 ARGO SpA
 Art's Way
 Claas
 CNH Industrial
 Mahindra & Mahindra
 Minsk Tractor Works 
 SDF Group
 JCB
 Mirrlees Blackstone
 Industry of Machinery and Tractors IMT
 Kubota
 John Deere
 Rostselmash
 Landforce
 Pronovost Inc.
 Sampo Rosenlew
 Case International Harvester
 sonalika

सन्दर्भ
 बाहरी कड़ियाँ

 कृषि यंत्रों का ऐतिहासिक सफर (भू-मीत)
कृषि प्रौद्योगिकी प्रबन्धन अभिकरण, भीलवाड़ा
यूपी एग्रो-इण्डस्ट्रियल कार्पोरेशन लिमिटेड
म प्र राज्य सहकारी विपणन संघ
 Worldwide Agricultural Machinery and Farm Equipment Directory
 https://tractorguru.in/blog/the-history-of-mahindra-tractor/ महिंद्रा ट्रैक्टर का इतिहास
२०१३ शाहबाग विरोध

२०१३ के बांग्लादेश के शहबाघ जन आन्दोलन की शुरुवात ५ फ़रवरी २०१३ को ढाका, बांग्लादेश में हुई, जिसमे अब्दुल कादिर मोल्लाह और अतिरिक्त सभी बांग्लादेशी मुक्ति संग्राम के आरोपित युद्ध अपराधियों के लिए मौत की सज़ा की मांग करी गयी, | ५ फ़रवरी २०१३ को बांग्लादेश अंतर्राष्ट्रीय अपराध न्यायलय ने मोल्लाह को आजीवन कारावास की सज़ा सुनाई क्यूंकि वह मुक्ति संग्राम के दौरान नरसंघार, हत्या और बलात्कार (नाबालिक लड़कियों के बलात्कार का भी) का दोषी पाया गया।

 Reference 

श्रेणी:राजनैतिक आन्दोलन
उड़न साँप

300px|right|thumb|'उड़ने वाला' साँप (क्रिसोपिली आर्नेटा) 
उड़न साँप क्रिसोपिली (Chrysopelea) जीनस के साँप हैं जो बहुत कम विषैले होते हैं और मनुष्यों के लिए हानिरहित है। ये दक्षिण-पूर्वी एशिया, दक्षिणी चीन, भारत और श्रीलंका में पाए जाते हैं। भारत में ये मध्य भारत, बिहार, उड़ीसा और बंगाल में अधिक पाए जाते हैं। 

यह बहुत तीव्र गति से चलने की क्षमता रखता है जो इसकी विशिष्टता है। यह अपने शरीर को फुलाकर तथा शरीर को एक विशेष आकार देकर एक डाल से दूसरी डाल पर ग्लाइड कर जाता (कूद जाता) है। इसीलिए इसे 'उड़न साँप' का भ्रामक नाम दिया गया है। यह इस तरह कूदता चलता है मानो उड़ रहा हो। 

इनका रंग ऊपर से हल्का पीलापन लिए हुए हरा होता है। नियमित दूरियों पर काले रंग की आड़ी पट्टियाँ रहती हैं जो काले सीमांतोंवाले शल्कों के कारण बनी होती हैं। अधरशल्क हरे होते हैं। सिर काला होता है जिसपर साथ साथ पीले या हल्के हरे रंग को आड़ी पट्टियाँ तथा कुछ धब्बे होते हैं।

यह साँप छिपकलियों, छोटे स्तनियों, पक्षियों, छोटे साँपों और कीटों को खाता है। यह घरों के आस पास भी कभी कभी दिखाई देता है। यह अंडप्रजक है। यह कभी कभी पेड़ की शाखाओं से लटका भी देखा गया है।

 बाहरी कड़ियाँ
आश्चर्यचकित कर देते हैं उड़ने वाले साँप
Flying Snake Home Page
naturemalaysia.com's flying snake page
Flying Snake Video w/embellished info
Researchers reveal secrets of snake flight

श्रेणी:भारतीय जन्तु
श्रेणी:सर्प
द अमेज़िंग रेस (अमेरिकी टीवी शृंखला)

द अमेज़िंग रेस अमेरिकी रियलिटी गेम शो (वास्तविक घटनाओ पर आधारित) है जिसमें आम तौर पर दुनिया भर में होने वाली दौड़ के ग्यारह टीमें भाग लेती हैं। दौड़ शारीरिक और मानसिक चुनौतियों के साथ लगभग बारह चरणो में विभाजित होती है और इसमें टीमों को आगे बढ़ने के लिए दिए गए सुराग का परिणाम निकालना होता है, खुद को विदेशी क्षेत्रों में नेविगेट करना होता है, अपनी आवश्यकता अनुसार स्थानीय लोगो के साथ बातचीत करनी होती है, शारीरिक और मानसिक चुनौतियों का सामना करना पड़ता है और हवाई जहाज, नाव, टैक्सी और अन्य सार्वजनिक परिवहन विकल्पो के लिए होड़ करनी पड़ती है और यह सब टीमों को कार्यक्रम द्वारा प्रदान किए गए सीमित बजट के अंदर पड़ता है। समान्यतः हर चरण के पश्चात एक टीम दौड़ से बहार हो जाती है। अंतिम चरण में तीन टीमें बचती हैं और उनमें से सबसे पहले अंतिम रेखा को पार करने वाली टीम एक मिलियन अमेरिकी डॉलर (दस लाख अमेरिकी डॉलर) की इनामी राशि जीतती है। 

अमेरिकी संस्करण द अमेज़िंग रेस फ्रेंचाइज़ का मूल संस्करण है जिसका प्रसारण 2001 से सीबीएस पर हो रहा है। फ़रवरी 17, 2013, से शृंखला अपने बाइसवे सीज़न में प्रवेश कर गई। अनेक अन्तराष्ट्रीय संस्करण इसकी मूल संरचना के आधार पर विकसित किए गए, जबकि अमेरिकी संस्करण विश्व के कई अन्य बाजारों में प्रसारित किया जाता है।

 बाहरी कड़ियाँ 
 
 
 

श्रेणी:द अमेज़िंग रेस
श्रेणी:दशक 2000 की अमेरिकी टेलिविज़न शृंखलाएँ
श्रेणी:सीबीएस नेटवर्क कार्यक्रम
श्रेणी:अंग्रेज़ी भाषा के टीवी कार्यक्रम
प्रदूषक

thumbnail|300px|अनुपचारित मलजल के कारण गंगा नदी का प्रदुषण
प्रदूषक ऐसे पदार्थ होते हैं जिनके कारण पर्यावरण में प्रदूषण फैलता है।

*
श्रेणी:प्रदूषण
श्रेणी:विषविज्ञान